Atau, damb movements segurs, precisi e agils, que se succedien rapids es uns as auti, venguec de descauçar-se e ac pengèc tot en ues estaques clauades ena paret, sus eth sòn cap; dempús treiguec ua guinhaueta, braquèc quauquarren, la barrèc e la botèc jos era coishinèra; se seiguec comòdaments, entornegèc damb es sòns braci es jolhs e tachèc era guardada en Pierre, que sentie quauquarren agradiu e sedatiu en toti aguesti movements rapids, en orde qu‟auie plaçat es sues causes e enquia ena flaira d‟aqueth òme; e tanben eth lo campaue fixaments.